|  |  |
| --- | --- |
| **Deltagere:** | **Anders B. Nielsen (ABN) - Frank Petersen (FP) Dorthe Lauridsen (DL) – Allan Carlsen (AC) - Jeppe Nørgaard (JN) - Henrik Schou Madsen (HSM)** |
| **Afbud:** | **Erling Johansen (EJ)** |
| **Referent:** | **Henrik Schou Madsen (HSM)** |

|  |  |
| --- | --- |
| **Beslutningsprotokol:** | **Ansvar** |
| **410 Velkomst og godkendelse af dagsorden.*** ABN bøde i EJ ’s fravær velkommen og spurgte om der var ændringer til dagsordenen. På opfordring fra AC blev punktet vedr. DVF’s jubilæumsbog behandlet som første punkt.

**411 Budget 2021 og regnskab 2020 v/JN og HSM*** HSM oplyste at regnskabet for 2020 ser ud til at resulterer i et positivt resultat i omegnen af kr. 200.000,-. Dette primært pga. det meget lave aktivitetsniveau i 2020 forårsaget af Covid-19. Således forventede HSM, at egenkapitalen i årsrapporten vil stige til ca. kr. 800.000,-.
* På baggrund af den manglende aktivitet i 2020 - og den uafklarede Covid-19 situation - havde DVF’s udvalg tidligere meldt ud, at de ønskede budgettallene fra 2020 overført til 2021. Dermed viser budgettet for 2021 et underskud på ca. kr. 48.000,-. på baggrund af det forventede positive resultat for 2020 og den forøgede egenkapital var bestyrelsen villig til at se på at lade underskuddet stige en smule for at investere i fremtiden. Således nævnte ABN, at der stadig var udfordringer med at skaffe brugbare landsholdstrikoter!

**412 DVF Rep.møde 2020 og 2021*** Da DVF endnu ikke har fået afviklet Rep.møde 2020 diskuterede bestyrelsen mulighederne for en afvikling online. HSM havde kontaktet DIF for at høre om regelsæt og holdning til en sådan afvikling. Han kunne melde tilbage, at DIF ikke er begejstret for afvikling af rep.møder online men, at de havde forståelse for nødvendigheden af dette i den nuværende Corona situation og de restriktioner, der er udmeldt fra myndigheds side.Det store problem ved en sådan afvikling er, hvordan muligheden for hemmelig afstemning kan sikres. Microsoft Teams mødesitet har mulighed for dette via tilkøb af softvare, men prisen i omegnen af kr. 75.000,- fandt bestyrelsen for høj. Også den manglende sikkerhed for, at det reelt er den korrekte repræsentant, der sidder på den enkelte computer kan være et problem.Bestyrelsen var på denne baggrund – samt en forventet åbning af samfundet og div. møderestriktioner henover foråret - mere indstillet på, at afvikle Rep.mødet 2020 samme dag – og lige før det kommende Rep.møde 2021! Samtidigt blev det besluttet, at afvikle DVF’s Rep.møde 2021 lørdag den 22. maj i Idrættens Hus i Brøndby!
* ABN problematiserede den manglende frivillige ressource i DVF herunder i bestyrelsen, hvor der pt. kun er 3 aktive medlemmer. Han efterlyste en debat om, hvordan dette kan bedres og fremlagde selv muligheden for vedtægtsændringer, der skulle sikre en nemmere og hurtigere beslutnings- og arbejdsgang. ABN kunne godt se, at den administrative del af DVF påtog sig et større ansvar for den daglige drift, og måske skulle pålægges flere beslutningskompetencer. Bestyrelsen besluttede ikke noget på om dette, men vil tage punktet op henover foråret frem til DVF’s Rep.møde, hvor kan/skal laves oplæg til en større debat om emnet! – evt. med henblik på vedtægtsændringer ved Rep.møde 2022.

**413 Nye strategiaftaler v/HSM*** DVF har afleveret de indledende ønsker til kommende spor for det strategiske samarbejde med DIF i perioden 2022-2025. Det drejer sig om 3 spor; Organisationsudvikling, Samarbejde på tværs og Talent og Elite. HSM gennemgik den fremtidige arbejdsgang, hvor sporene henover de næste måneder skal udmøntes i konkrete målsætninger og arbejdsbeskrivelser. Endelig oplæg til aftale skal afleveres til DIF den 1. maj. 2021.DIF har kraftigt opfordret til, at der i sporene er en stærk politisk opbakning! ABN kunne ikke se, at dette i den nuværende situation med mangel på frivillig ressource var muligt, og pålagde i stedet DVF’s ansatte at udarbejde oplæg og koordinere med relevante politiske fora.

**414 Orientering fra div. udvalg.*** **Eliteudvalg:**ABN fortalte, at han havde sat DVF’s kontor i gang med at skaffe information om afviklingen af EM senior 2021 i Moskva, Rusland. Stævnet er sat til afvikling fra den 3. til den 11. april. Det synes tvivlsomt om det bliver muligt, taget den aktuelle Corona situation i agt, men da det er en besværlig og længere proces at skaffe visa mv. er det nødvendigt snarest at få klare meldinger fra arrangør og EWF.
* **Aktivtetsudvalg:**Bestyrelsen diskuterede, hvordan der kan sammensættes en realistisk Terminsliste for 2021. Det synes meget usikkert at der kan afvikles stævner på normal vis i løbet af foråret pga. Corona restriktioner. Der blev således gennemgået flere muligheder for stævnedage i sensommer og efterår 2021, og DL vil på denne baggrund udarbejde opdateret Terminsliste til senere godkendelse.

**415 DVF 75 års jubilæum.*** AC kunne fortælle, at han i arbejdet med en jubilæumsbog var nået op på næsten 1000 sider. Der tænkes kun at publicere enkelte eksemplarer, hvorimod bogen vil blive tilgængeligt digitalt online.Der skal nu indhentes bud på omkostninger ifm. den endelige udgivelse.
* Jubilæet var sat til afvikling den 3. okt. 2020 men blev af indlysende årsager udsat på ubestemt tid. Bestyrelsen diskuterede, hvornår man med sikkerhed kunne forvente at kunne gennemføre arrangementet, og på baggrund af myndighedernes udmelding om, at alle der vil vaccineres, er blevet det den 27. juni, følte bestyrelsen godt, at afvikling kunne finde sted lige efter sommerferien. Jubilæet blev således fastsat til lørdag den 14 aug. 2021.Jubilæet tænkes gennemført på baggrund af den planlægning, der allerede var foretaget ifht. det udsatte arrangement med reception og opvisning samt middag for indbudte gæster. ABN vil derfor undersøge muligheden for afvikling den 14. aug. i Idrætshuset på Østerbro!

**416 Næste bestyrelsesmøde.*** ABN så gerne, at der ikke var lang tid til næste møde for at følge hurtigst muligt op på igangværende sager. Bestyrelsen besluttede, at der kunne indkaldes til bestyrelsesmøde igen tirsdag den 23. feb. 2021.HSM påpegede, at han på det tidspunkt måske ikke var i stand til at deltage pga. foretaget operation medio februar, men ABN mente nok, at der kunne afvikles møde alligevel når bare der kunne findes anden referent.

**417 Eventuelt.*** HSM fortalte i forlængelse af forrige punkt, at han ifm. operation 10. feb. ville sygemelde sig i en periode efterfølgende. DVF er gennem aftale med Jobcenter København sikret lønkompensation fra første sygedag, da operationen er i forbindelse med kronisk sygdom. HSM fortalte, at han i perioden vil skaffe tilgang til DVF’s netbank til Idrættens Kompetence Center (IKC) for at varetage presserende økonomiske transaktioner. ABN ville gerne have sikret, at det var muligt for DVF at kunne svare hurtigt – og officielt fra DVF’s mailadresse såfremt en sag krævede det under sygeperioden. HSM blev derfor pålagt, at kontakte Simon Darville for evt. at påtage sig flere timer med henblik på at administrere denne del af forbundets arbejde under sygemeldingen!

Ref. Henrik Schou Madsen | FPHSMDLABNHSM |